অনেক কাল আগে রবীন্দ্রনাথ শুরু করেছিলেন বিশ্ববিদ্যাসংগ্রহ। সেখানে ছোট ছোট বইয়ে লেখা হয়েছে জরথুস্ট্রবাদ, ভারতীয় দর্শন, জ্যোতির্বিদ্যা, বাংলা সাহিত্য, ইত্যাদি নিয়ে সহজ কিন্তু চিন্তাউদ্রেককারী গ্রন্থ। সেখানে রবীন্দ্রনাথ লিখেছিলেন, তাঁর উদ্দেশ্য হল “বিদ্যার বহুবিস্তীর্ণ ধারার সঙ্গে শিক্ষিত-মনের যোগসাধন” কিংবা “শিক্ষণীয় বিষয় মাত্রই বাংলাদেশের সর্বসাধারণের মধ্যে ব্যাপ্ত করে দেওয়া”। এমন উদ্যোগ আর দেখা যায় না। এই ভাবনা থেকেই আমাদের মাথায় এলো এমন একটি গ্রন্থমালা করা যায় কীভাবে? প্রতিটি বই যেন নতুন জ্ঞানকে পাঠযোগ্যভাবে তুলে ধরে নবীন পাঠকের কাছে। নিখুঁত হতে হবে তা নয়, কিন্তু মৌলিক ধারণাটি যেন পাওয়া যায়। যেমন আর্থিক ব্যবস্থা একটি বিষয় হতে পারে। এটা কী, কীভাবে কাজ করে, কারা এটি নিয়ন্ত্রণ করে– এসব প্রশ্নের উত্তর যেন পাওয়া যায় এমনভাবে লিখতে হবে। আমাদের সম্ভাব্য লেখকদের সামনে আমরা এমন একটি চিত্র তুলে ধরেছিলাম: